עפר דרורי

עפר דרורי (נולד ב-18 בנובמבר 1954) הוא איש מחשבים וחוקר היסטוריה צבאית ישראלי; מייסד "אתר הגבורה" וקבוצת העניין לאחזור מידע ממוחשב בישראל. עפר דרורי נולד וגדל בירושלים, להוריו יוסף ואהובה דרורי. יוסף היה מהנדס ציוד ורכב ארצי במע"צ ואהובה מזכירת החוג לספרות עברית באוניברסיטה העברית בירושלים. משפחתו מצד אביו השתתפה בהקמת המדינה כלוחמים בארגון ההגנה, בפלמ"ח וכקצינים בצה"ל, אביו יוסף כמג"ד בצה"ל וסבו מאיר, כחייל בגדוד נהגי הפרדות בקרב גליפולי. משפחתו מצד אימו - אהובה לבית סלומון, הייתה מראשי היישוב האשכנזי בירושלים, סב סבו הרב יואל משה סלומון היה ממייסדי השכונה נחלת שבעה בירושלים, ממייסדי העיר פתח תקווה, ממקימי העיתון העברי הראשון בארץ – "הלבנון". אימו אהובה שירתה כחובשת קרבית בצה"ל ולאחר מכן אחות בבית חולים במלחמת העצמאות. עפר דרורי למד בבית הספר "מעלה" בירושלים. דרורי שירת בצבא בחרמ"ש. לאחר שרות של שנתיים בקבע כמפקד פלוגה בגדוד 430 שריון (בחטיבה 500 בסיני) ובגדוד 519 סיור. בשנת 1978 השתחרר בדרגת סגן. במילואים הצטרף לחטיבה 204 ולאחריה לחטיבה 5 בה שירת כמ"פ וסמג"ד במלחמת לבנון הראשונה וכמג"ד בפועל. בשנת 2003 הגיע לדרגת סא"ל. בשנת 2011 מונה לחוקר בכיר ביחידת אית"ן בצה"ל. ממשיך בשירות מילואים. דרורי בוגר האוניברסיטה הפתוחה במדעי החברה בדגש ניהול ומוסמך במדעי המידע מהאוניברסיטה העברית. נושא עבודת הגמר לתואר שני היה "(Hypertext) והשלכותיו על סביבות (Computer-aided software engineering)". הוא סיים את התואר בהצטיינות יתרה בשנת 1993. לדרורי תואר שלישי בשני תחומים. נושאי עבודות הדוקטורט היו: עידון תהליכי חיפוש במאגרי מידע ושיפור הצגתם למשתמש ככלי יעיל לקבלת החלטות - חיבור לשם קבלת תואר דוקטור בפילוסופיה (2000), באוניברסיטה העברית, בית הספר להנדסה ומדעי המחשב. מנחה פרופ' אליעזר לוזינסקי. אותות הגבורה האבודים במלחמת העצמאות, חיבור לשם קבלת תואר דוקטור בפילוסופיה, באוניברסיטת חיפה, בחוג ללימודי ישראל העבודה אושרה בשנת 2023, ויצאה גם כספר. מנחים: פרופ' גור אלרואי ופרופ' יוסי בן ארצי. בשנת 2007 ייסד דרורי את אתר הגבורה ומשמש כמנהלו עד היום. דרורי שימש כמנהל אגף מודיעין וחקירות בשע"ם עד 2013 וכסמנכ"ל מיסי הוצאה באותה היחידה עד שנת 2022. במסגרת עבודתו וביוזמתו הוקם בשע"ם "מרשם לאומי" מרשם המרכז והמנרמל את כלל הישויות המשפטיות במדינה הכולל את הפרטים המזהים שלהם. לצידו הוקם מרשם חסרי ישות משפטית לגופים שאינם רשומים בחוק ייעודי, מרשם זה הצטרף למרשם הלאומי ובכך ניתן מענה לזיהוי חד חד ערכי לכלל הגופים במשק בכל מערכות המחשוב במדינה. דרורי ייסד את הקבוצה לאחזור מידע וטקסט SIGTRS בשנת 1994 ומשמש כמנהלה עד היום. פיתח את מתודולוגיית "שילוב" (OODPM) לתכנון מערכות מידע בשנת 1994 ולאחר מספר שנים הוצאה לאור כמתודולוגיה פתוחה ברשת האינטרנט לטובת מוסדות אקדמיים וגופי פיתוח תוכנה. דרורי משמש כיו"ר של מספר ועדות תקינה בנושאי מחשוב במכון התקנים הישראלי. בהתנדבות בין השנים 1989 וממשיך גם היום (2024). ערך מורחב – אתר הגבורה דרורי עוסק בחקר הגבורה בצה"ל ובכוחות הביטחון האחרים בארץ. דרורי ייסד את אתר הגבורה המביא מידע על כלל העיטורים והציונים לשבח שהוענקו מקום המדינה ועד היום. עד היום אותרו מעל 3200 עיטורים וצל"שים בכוחות הביטחון של ישראל. ביניהם, עיטור הגבורה, עיטור העוז ועיטור המופת וכלל עיטורי צה"ל. במסגרת המחקר דרורי מפרסם מאמרים רבים על מקבלי העיטורים, מחקרים על אירועי קרבות. אתרים שהקים ומנהל אתר הגבורה – גיבורי ישראל לדורותיהם – מייסד ומנהל עפר דרורי. אתר הגבורה מפרסם את תוצאות מחקר הגבורה ומנגיש את ממצאי המחקר לציבור הרחב. אתר קבוצת עניין אחזור מידע וטקסט – SIGTRS אתר פלוגה י' מגדוד 79 אתר גדוד 79 – גדוד סופה מחקריו הם: מחקר הגבורה - מחקר שהחל בתחילת המאה ה־21 במסגרתו דרורי החל לאתר את כלל העיטורים והצל"שים שהוענקו בצה"ל, במשטרת ישראל, במג"ב, במוסד, בשב"כ, ובגופים נוספים מקום מדינת ישראל ועד היום. לצד איתור פרטי מקבלי העיטורים, מתקיים מחקר מתמשך לאיתור ותיעוד מעשי הגבורה עצמם במלחמות ובאירועים ביטחוניים אחרים תוך תיעוד החומרים באתר הגבורה. שיתוף פעולה מודיעיני בין רשויות המדינה - מחקר שבוצע במסגרת אוניברסיטת תל אביב והניב את העבודה "כל ישראל מודיעין/ם זה לזה" פלוגה י' שבלב, סיפורה של פלוגה סדירה במלחמת יום הכיפורים - מחקר על סיפורה של פלוגת חרמ"ש סדירה בגדוד טנקים 79 במלחמת יום הכיפורים כלל את המידע על גיוס חבריה, ההכשרה שעברו בדגש על פעילותה של הפלוגה במלחמת יום הכיפורים. סופו של המחקר הוא ספר המתאר את מהלכי חיילי הפלוגה ובוחן יחד איתם את השפעת המלחמה עליהם במישור הפיזי והנפשי חמישים שנה לאחר המלחמה. לצד הספר הוכן אתר אינטרנט ומספר סרטונים. לפלוגה היו 18 חללים ו-31 פצועים. הפלוגה זכתה בתעודת הערכה של מפקד פיקוד הדרום האלוף טל רוסו בשנת 2011. גיבורי תש"ח האלמונים - מחקר המתבסס על עיבוד עבודת הדוקטורט של דרורי ויצא לאור בהוצאת דרור בשנת 2024. הספר עוסק בערך הגבורה ביישוב היהודי לפני מלחמת העצמאות, בגילוי גבורה בתקופה הזו, במהותם של אותות הצטיינות ועיטורים בעולם ובהשפעת צבאות ארצות הברית ובריטניה על צה"ל ובעיטורים שהיו נהוגים בצבאות אלו. המחקר סוקר את עבודת הוועדות לאותות הצטיינות במלחמת העצמאות, דרכי עבודתן והמסקנות שלהן. בספר תבחינים למעשי גבורה וניתוח מי היו גיבורי תש"ח בהיבטים שונים כמו דמוגרפיים, שיוך יחידתי ועוד. היבט נוסף במחקר מתייחס לשיקולים בהענקת אותות הצטיינות במלחמת העצמאות תוך בחינה של השיוך היחידתי של המומלצים על חברי הוועדה בבחירת המומלצים לאותות. השתלבות לוחמי המחתרות בצה"ל כפי שהתבטאה בנושא אותות ההצטיינות ועוד. אחת ממסקנות המחקר היא שהחלטתו של דוד בן-גוריון שר הביטחון וראש הממשלה להשעות את מתן כלל האותות שאושרו על ידי ועדה מטכ"לית לכ-1200 המומלצים והענקתם רק ל-12 לוחמים יצרה עוול כבד ללוחמים ולבני משפחותיהם. כלים וטכנולוגיות באחזור מידע ממוחשב הקבוצה שהקים דרורי דנה בנושאים השונים הקשורים בתחום תוך מתן הרצאות, פרסום מאמרים ותקנים שונים בנושא. במסגרת זו יוצא העלון "אחזור מידע וטקסט" מאז שנת 1994 וגם פרסומים אחרים כמו: תרגום לעברית של ספר יסוד בתחום "Information Retrieval" של C. J. van RIJSBERGEN. קריטריונים למנועי חיפוש בעברית, ספר חצי היובל של הקבוצה ועוד. מתודולוגיית לניהול מחזור חיים ולתכנון מערכות מידע "שילוב" המתודולוגיה שפותחה על ידי דרורי משלבת בין שתי טכנולוגיות, האחת "מונחה אובייקטים" והשנייה "גישת אב הטיפוס". השילוב מחבר את היתרונות מכל אחת השיטות ומצמצם משמעותית את הפער הטבעי הקיים בין צורכי המשתמש למתכנני המערכת והמפתחים. המתודולוגיה נלמדה במספר אוניברסיטאות בישראל ומחוצה לה. דרורי נשוי ולזוג שני ילדים. בשנת 1988 הוענק לדרורי פרס ראשון מהלשכה לטכנולוגיות המידע בישראל על הקמת מערכות מידע מתקדמות. בשנת 1993 הוענק לדרורי פרס ברנשטיין על הצטיינות בכתיבת עבודת גמר לתואר שני. בשנת 2010 זכה דרורי בקרן מחקר ע"ש גולדמן באוניברסיטת תל אביב בתפקיד עמית בכיר בבית הספר למדיניות וממשל. במסגרת זו פורסם המחקר "כל ישראל מודיעין/ם זה לזה?" בשנת 2013 הוענק לדרורי פרס פינקלר למידע מטעם חברת טלדן על פעילותו המחקרית באיסוף וארגון המידע על כלל העיטורים והצל"שים שהוענקו במדינת ישראל ועל הקמת אתר הגבורה המפיץ את המידע המחקרי לציבור. מנימוקי הוועדה לפרס: "מפעל מידע ישראלי, פורץ דרך... מטרת האתר שימור המורשת של גיבורי ישראל... על ידי ד"ר עפר דרורי". "פרס פינקלר מוענק עבור הישג בולט באחד מהנושאים הבאים: מחקר ופיתוח בתחום מדע המידע, עיבוד וניתוח מידע, פיתוח יישום חדשני (תוכן או טכנולוגיה) ויישום שתורם לאספקת מידע לקהילה". מחקר הגבורה הביא בעקבותיו ספרים העוסקים בגיבורים מקבלי עיטור הגבורה, מקבלי צל"ש האלוף, מקבלי צל"ש מפקד האוגדה, מקבלי צל"ש המח"ט וכן רשימה מלאה של כלל המומלצים לאותות הצטיינות במלחמת בעצמאות שנמנע מהם לקבל את האות עצמו בגלל החלטה של דוד בן-גוריון. אפיון וניהול מערכות מידע ממוחשבות, קרוננברג ספרות מקצועית 1999 תכנון מערכות מידע בשיטת OODPM, מדריך למשתמש גרסה 5, אקדמון, 2002, פלוגה י' בסופה, 2005 לצד הספר נפתח גם אתר אינטרנט. המלחמה שנשכחה, 2005 מדריך למשתמש בשיטת OODPM לתכנון מערכות מידע, 2010, כל ישראל מודיעין/ם זה לזה – האתגר שיפור שיתוף הפעולה המודיעיני בין רשויות במדינה, אוניברסיטת ת"א, פברואר 2011 גיבורי ישראל מקבלי עיטור הגבורה, דרור, 2014 גיבורי ישראל מקבלי ציון לשבח של מפקד החטיבה, 2014 גיבורי ישראל מקבלי ציון לשבח של מפקד האוגדה, 2016 שילוב מתודולוגיה לניהול מחזור חיים של מערכות מידע, 2016 גיבורי ישראל מקבלי ציון לשבח של האלוף, 2017 גיבורי ישראל מקבלי עיטור הגבורה, מהדורה שלישית, 2017 ואלה שמות הגיבורים, 2021 פלוגה י' שבלב, מהדורה שלישית (מורחבת), 2023 גיבורי תש"ח האלמונים - גם בחלוף הזמן הם ראויים להכרה, 2024 אחזור מידע, עריכה ותרגום של הספר Information Retrieval של Rijsbergen, התרגום העברי יצא לאור כעבודת צוות של סטודנטים ומרצים בתחום, דרור, 2006 אסופת מאמרים לציון חצי היובל של קבוצת העניין אחזור מידע וטקסט "SIGTRS, (יחד עם רות הנדזל ורות קריצ'מן), דרור, 2019 מידע וטקסט, משנת 1995 וממשיך עד היום (כ-60 חוברות) מידע וספרנות, משנת 2006 ועד 2007 האם נכון להעניק צל"שים מאוחרים: ערב חדש 2014 מאריות גברו, 2015 חשוב לי שאם הצבא ניתן צל"ש, שלא ילך לאיבוד: מקור ראשון, 2019 שיח סופרים על מלחמת יום הכיפורים, 2021 גיבורי תש"ח האלמונים, 2024 צל"שים אחרי 7 באוקטובר? "מאז 73 לא ניתן פה עיטור הגבורה. זה חייב להשתנות": ישראל היום, 2024. רשימת מאמרים: GOOGLE SCHOLAR רשימת מאמרים בכתב העת "מערכות" עפר דרורי בקטלוג הספרייה הלאומית רשימת ספרי עפר דרורי באתר סימניה אתר הגבורה - גיבורי ישראל לדורותיהם - מייסד ומנהל עפר דרורי מקונספציה לקונספציה - בציבור בכלל ובצה"ל בפרט הולכת ומתקבעת קונספציה חדשה: השריון מיותר, ולא יהיה בו צורך במלחמות הבאות סא"ל (מיל') ד"ר עפר דרורי שיח סופרים - עפר אדרת מראיין את עפר דרורי. פלוגה י' מגדוד 79 גדוד 79 עפר דרורי אתר אישי שע"ם - שירות עיבודים ממוחשבים אבטחה ופרטיות - רשות המיסים https://www.chamber.org.il/media/151452/4186.pdf מרשם זה זכה להכרה של משרד המשפטים, בנק ישראל, החשב הכללי, משרדי ממשלה, רשויות מקומיות, מכון התקנים ועוד אתר קבוצת עניין אחזור מידע וטקסט – SIGTRS אתר פלוגה י' מגדוד 79 אתר גדוד 79 – גדוד סופה תעודת פרס לשכת מנתחי מערכות מידע נקייה .jpg, באתר Google Docs DroriBLINT.pdf, Google Docs פרס פינקלר למידע 2013 לאתר הגבורה Facebook, www.facebook.com ספר מודפס וגם אלקטרוני